Amícia de Montfòrt

Amicia o Amícia de MontfòrtSegon l'IEO e Lo Congrès permanent de la lenga occitana, i a de variacion intèrna/dialectala entre los prenoms e mots en -ícia, -icia, e -iça--.
Segon aquesta lista de l'Institut d'estudis occitans, la variacion es tre los prenoms en -icia (lengadocian) e en -ícia/-iça (gascon e provençau).
Segon Lo Congrès, es -ícia en 5 dels 6 dialèctes mas -icia en vivaroaupenc. Pel prenom Fabrícia, la varianta Fabriça existís evidament pertot.
Segon las variacions dels noms Alicia-Alícia-Aliça e Felicia-Felícia-Feliça citadas per aquelas listas, la varianta Amiça'' existís probabla mas es pas atestada. (sègle XIII-1252/3) foguèt una nòbla francesa, filha de Simon IV de Montfòrt e d'Aliç de Montmorencí. Venguèt puèi monja dominicana e fondatritz del convent a Montargí.

Biografia
Se sap pas quasi res sus la naissença e las primièras annadas d'Amicia. Es probablament nascuda al castèl familial de Montfòrt-l'Amaury. En 1209, son paire s'engatja dins la crosada dels albigeses e se pòt supausar que quand Aliç de Montmorencí o ven rejónher l'annada seguenta, sos mainatges l'acompanhavan, Amicia inclusa. Segon d'unas fonts, seriá estada prepausada en maridatge al filh de Pèire d'Aragon., mas lo maridatge a pas jamai agut luòc.  Entre 1223 e febrièr de 1226, esposa Gauchièr de Joinhí (vèrs 1165 † vèrs 1237), senhor de Castèurainard près de la frontièra Gastinés-Senonés.

Monja dominicana
Son paire èra un amic e sosten de Sant Domenge, e Amicia èra ela meteissa plan atirada per l'òrdre qu'aviá fondat.. Après la mòrt de son marit, fondèt un convent a Montargí (entre Orleans e Sens), e demandèt son incorporacion dins l'òrdre dominican, mas encontrèt l'oposicion dels fraires predicaires.. L'8 d'abril de 1245, lo papa Innocenci IV ordenèt l'incorporacion del monastèri de Montargí dins l'òrdre dominican..

Amicia se morís lo 20 de febrièr de 1252 o 1253. .

Maridatge e enfants
Amicia e Gauchièr de Joinhí an agut dos enfants: 
 Peironèla de Joinhí (mòrta en 1289), dama de Sulí e de Chastèurainard, maridada amb Pèire de Cortenai-Champinhèlas-Cònchas - abans mai de 1249, puèi en segondas nòças a Enric II de Sulí (mòrt en 1269) ;
 Gauchièr de Joinhí (abans mai de 1249), .

Nòtas e referéncias

Categoria:Naissença al sègle XIII
Categoria:Decès al sègle XIII
Categoria:Ostal de Montfòrt-l'Amaury
Categoria:Personalitat de la Crosada dels Albigeses